קרל מרקס

ערך זה עוסק בפילוסוף וכלכלן גרמני ממוצא יהודי. אם התכוונתם למשמעות אחרת, ראו .
| --- | --- |

 לידה:  5 במאי 1818 ממלכת פרוסיה (1803-1892) טריר, ממלכת פרוסיה
 פטירה:  14 במרץ 1883 (בגיל 64) הממלכה המאוחדת של בריטניה הגדולה ואירלנד לונדון, הממלכה המאוחדת
 שם לידה:  Karl Heinrich Marx 
 מקום קבורה:  Tomb of Karl Marx 
 השקפה דתית:  אתאיזם, אנטיתאיזם 
 מקום לימודים:  אוניברסיטת בון, אוניברסיטת הומבולדט של ברלין, Gimnasium Real Frederick William III, אוניברסיטת פרידריך שילר 
 מנחה לדוקטורט:  ברונו באואר 
 מוסדות:  נויה ריינישה צייטונג  ריינישה צייטונג 
 זרם:  מרקסיזם
 תחומי עניין:  מדע המדינה, כלכלה, פילוסופיה של ההיסטוריה
 עיסוק:  כלכלן, סופר, פוליטיקאי, מחבר, מדען חברתי, תסריטאי קולנוע, משורר, סוציולוג, עיתונאי, מהפכן, היסטוריון, פילוסוף, תסריטאי טלוויזיה 
 הושפע מ:  גאורג וילהלם פרידריך הגל, עמנואל קאנט, קלוד אדריאן הלווטיוס, ז'אן-ז'אק רוסו, לודוויג פוירבך, היינריך היינה, פרידריך אנגלס, אדם סמית, דייוויד ריקרדו, פייר-ז'וזף פרודון, מקס שטירנר
 השפיע על:  היינריך היינה, פרידריך אנגלס, הרברט מרקוזה, ז'אן-פול סארטר, אריך פרום, מקס הורקהיימר, תאודור אדורנו, ג'רג' לוקאץ',  ארנסט בלוך, קרל מאנהיים, מקס שלר, ולדימיר לנין, לאון טרוצקי, פרנץ פנון, מאו דזה-דונג, אנטוניו גראמשי, לואי אלתוסר, פרדריק ג'יימסון, עמנואל וולרשטיין, רוזה לוקסמבורג, פיוטר קרופוטקין
 מדינה:  ממלכת פרוסיה, חסר אזרחות, הממלכה המאוחדת 
 יצירות ידועות:  Economic and Philosophic Manuscripts of 1844, האידאולוגיה הגרמנית, הקפיטל, המניפסט הקומוניסטי 
 פרסים והוקרה:  חבר החברה המלכותית לאמנויות 
 בן או בת זוג:  ג'ני פון וסטפאלן (19 ביוני 1843–1881) 
 צאצאים:  Frederick Demuth, אלינור מרקס, Heinrich Edward Guy Marx, Edgar Marx, ג'ני לונגה, לאורה מרקס, Jenny Evelin Francis Marx 
 חתימה:   
 
קרל היינריך מרקס (בגרמנית: Karl Heinrich Marx‏; 5 במאי 1818 – 14 במרץ 1883) היה פילוסוף, כלכלן, סוציולוג, היסטוריון, עיתונאי וסוציאליסט גרמני ממוצא יהודי. עבודתו העיונית והתאורטית הניחה יסודות לניתוח הסדר התעשייתי המודרני, שהיווה תשתית לכל ביקורת הקפיטליזם, מאז ועד היום ונחשב לאבי הקומוניזם לצד פרידריך אנגלס. מרקס פרסם מספר רב של מאמרים וספרים בחייו; המפורסמים שבהם: המניפסט הקומוניסטי (1848) ו'ביקורת הכלכלה המדינית', או בשמה האחר – הקפיטל (1867).
מרקס נולד למשפחה אמידה מהמעמד הבינוני בעיר טרייר שבפרוסיה כנצר לשושלת רבנים; הוא למד כלכלה מדינית ופילוסופיה הגליאנית באוניברסיטאות בון והומבולדט שבברלין. בהמשך חייו הפך לחסר-מדינה, ובילה את מרבית חייו בלונדון, שם הוסיף לפתח את הגותו, בשיתוף פעולה עם מכרו אנגלס. עבודתו העיונית של מרקס השפיעה באופן ניכר על ההיסטוריה הפוליטית, הכלכלית והמחשבתית.
דעותיו של מרקס על חברה, כלכלה ופוליטיקה מוגדרות כמרקסיזם, וגורסות כי החברות האנושיות התפתחו תוך מלחמת מעמדות קבועה. בעידן הקפיטליזם, מתגלמת מלחמת המעמדות בעימות בין המעמד השליט – הבורגנות, השולט באמצעי הייצור, ובין המעמד העובד, הנשלט – הפרולטריון, שניצולו מתאפשר באמצעות שכירת כוח עבודתו (אמצעי הייצור) תמורת שכר. בעזרת תאוריה ביקורתית הידועה כמטריאליזם דיאלקטי, חזה מרקס כי בדומה למערכות כלכליות-חברתיות שקדמו לה, יצרה השיטה הקפיטליסטית מתחים פנימיים חריפים שיובילו בסופו של דבר לחורבנה העצמי, והחלפתה בשיטה חדשה אותה חזה: הסוציאליזם. לדעת מרקס, מאבק המעמדות בעידן הקפיטליסטי נעוץ בחוסר היציבות המובנה בשיטה. כן גרס כי בנטייתו למשברים חוזרים ונשנים, יביא הקפיטליזם לצמיחתה של תודעה מעמדית בקרב הפרולטריון, שתאפשר לו השגת כוח פוליטי לכונן את החברה הסוציאליסטית, נטולת המעמדות, שתחולל שחרור חברתי וכלכלי, ותתבסס על איגוד חופשי של בני אדם יוצרים.
מרקס תואר כאחת מן הדמויות המשפיעות ביותר בהיסטוריה האנושית המודרנית, ועבודתו זכתה לשבחים רבים, כמו גם לביקורות. כתביו מהווים מסד להבנת הניגוד המודרני שבין העבודה להון, ושימשו כר פורה לתאוריות כלכליות בולטות. הוגים ואנשי רוח, פעילי איגודי עובדים, יוצרים ואמנים, ומפלגות פוליטיות בכל רחבי העולם, הושפעו מהגותו של מרקס. במקביל, נחשב מרקס לאחד מן האדריכלים החשובים של מדעי החברה המודרניים.